ໜັງສືພິມ Gulf Today ຂອງສະຫະລັດອາຣັບເອມີເຣັດ (UAE) ໄດ້ລົງພິມບົດຄວາມເຊິ່ງປະກອບມີຄຳເຫັນຂອງຜູ້ຊ່ຽວຊານຕ່າງປະເທດຫຼາຍທ່ານ, ໃນນັ້ນ, ຫວຽດນາມນຳໜ້າຫຼາຍປະເທດໃນພາກພື້ນກ່ຽວກັບການເຕີບໂຕ. ການຂະຫຍາຍຕົວຂອງເສດຖະກິດ ແລະ ການດຶງດູດການລົງທືນຂະໜາດໃຫຍ່, ຍ້ອນຄວາມສຳເລັດໃນການປ້ອງກັນການຕິດເຊື້ອພະຍາດລະບົບຫາຍໃຈທີ່ຮຸນແຮງ COVID-19.
ໜັງສືພິມດັ່ງກ່າວໄດ້ຄັດສະເໜີຄຳເວົ້າຂອງທ່ານ Carolyn Turk ຜູ້ອຳນວຍການທະນາຄານໂລກ (WB) ປະຈຳຫວຽດນາມໂດຍເນັ້ນໜັກວ່າການຄວບຄຸມໂລກລະບາດຢ່າງສຳເລັດຜົນໄດ້ຊ່ວຍໃຫ້ຫວຽດນາມກວມເອົາໄດ້ສ່ວນໃຫຍ່ຕະຫລາດການຄ້າ ແລະ ການລົງທືນໂດຍກົງຈາກຕ່າງປະເທດ (FDI) ໃນປີ 2020.
ທ່ານນາງ Jareeporn Jarukornsakul ປະທານບໍລິສັດ WHA Group, ບໍລິສັດຂົນສົ່ງຂອງໄທ ຂະຫຍາຍທຸລະກິດອະສັງຫາລິມະສັບດ້ານອຸດສາຫະກຳໃນປະເທດຫວຽດນາມ ໄດ້ຕີລາຄາປະເທດ ຫວຽດນາມ ແມ່ນຈຸດໝາຍປາຍທາງ ສຳລັບນັກລົງທືນໃຫຍ່ຍ້ອນຄ່າໃຊ້ຈ່າຍຕ່ຳ, ໃນຂະນະທີ່ ລັດຖະບານຫວຽດນາມໄດ້ອະນຸຍາດໃຫ້ບັນດາທ້ອງຖິ່ນອອກຂໍ້ກຳນົດ ແລະ ບຸລິມະສິດສະເພາະຂອງຕົນເພື່ອດຶງດູດການລົງທຶນຈາກຕ່າງປະເທດ.
ບໍລິສັດທີ່ປຶກສາດ້ານການຄຸ້ມຄອງກອງທຶນ Mekong Capital ທີ່ມີສຳນັກງານຢູ່ນະຄອນໂຮ່ຈີມິນ ຫວ່າງແລ້ວນີ້ ປະກາດວ່າ ໄດ້ບະດົມເງິນບັນລຸລະດັບສະຖິຕິ ເຖິງ 246 ລ້ານ USDເຊິ່ງເພີ່ມຂຶ້ນເກືອບ 25% ເມື່ອທຽບໃສ່ກັບຄາດໝາຍແມ່ນ 200 ລ້ານ USD.ໃນຂະນະດຽວກັນ, ທ່ານ Dominic Scriven, ປະທານບໍລິສັດຄຸ້ມຄອງຊັບສິນຂອງຫວຽດນາມ, ທ່ານ Dominic Scriven ກ່າວວ່າການປະສົມປະສານຂອງຫຼາຍປັດໃຈເຊັ່ນ: ສັນຍາການຄ້າ, ການຂາດດຸນເງິນສົດໃນເສດຖະກິດແລະຄວາມ ໝັ້ນ ຄົງດ້ານການເມືອງ ໄດ້ນຳມາໃຫ້ຜົນກຳໄລຫຼາຍກ່ວາຄາດໝາຍສຳລັບສາມທຶນໃໝ່ໂດຍບໍລິວັດຂອງທ່ານວາງອອກ
ພິເສດ, ໃນປີ 2020, ຫວຽດນາມໄດ້ລົງນາມໃນສັນຍາຄູ່ຮ່ວມມືເສດຖະກິດຮອບດ້ານໃນພາກພື້ນ (RCEP) ແລະສັນຍາການຄ້າເສລີ (FTA) ກັບອັງກິດໂດຍອີງໃສ່ FTA ລະຫວ່າງສະຫະພາບເອີຣົບ (EU) ແລະຫວຽດນາມ (EVFTA). ນອກຈາກນັ້ນ, ຫວຽດນາມຍັງໄດ້ເຊັນສັນຍາ FTA ກັບສ.ເກົາຫຼີແລະຍີ່ປຸ່ນເຊິ່ງເປັນແຫຼ່ງທີ່ມາຂອງການລົງທືນໂດຍກົງທີ່ໃຫຍ່ທີ່ສຸດຈາກຕ່າງປະເທດແລະເປັນຜູ້ລົງນາມໃນສັນຍາຮອບດ້ານແລະກ້າວໜ້າສຳລັບການຮ່ວມມືຂ້າມປາຊີຟິກ (CPTPP).
ຕາມທ່ານຜູ້ອຳນວຍການຝ່າຍບໍລິຫານສະພາການຄ້າ EU - ມາເລເຊຍ Sven Schneider ແລ້ວ, ເລື່ອງຊຸກຍູ້ບັນດາ FTA ໄດ້ ນຳ ມາເຊິ່ງຜົນປະໂຫຍດໃຫ້ແກ່ຫວຽດນາມຫຼາຍກວ່າເມື່ອທຽບໃສ່ກັບບາງປະເທດໃນພາກພື້ນ. ບັນດາຜູ້ຊ່ຽວຊານລ້ວນແຕ່ກ່າວວ່າ, ຫວຽດນາມຢູ່ໃນຖານະທີ່ດີທີ່ຈະລື່ນກາຍບັນດາປະເທດໃນພາກພື້ນໃນປີ 2021 ຖ້າຫາກວ່າ ຫວຽດນາມຍັງສາມາດ ຄວບຄຸມໄດ້ການລະບາດຂອງໂລກລະບາດ COVID-19.
ບຸນຄົງ